sukhrobnurali/uzbek-legal-corpus huggingface dataset:
KON-METALLURGIYA SANOATI UChUN YUQORI MALAKALI MUTAXASSISLAR TAYYORLAShNI TAShKIL QILIShNI TAKOMILLAShTIRISh ChORA-TADBIRLARI TOʻGʻRISIDA
(decree, 2022-04-01)

“Qizilqumnodirmetalloltin” konserni hamda respublika kon-metallurgiya tarmogʻi korxonalarini yuqori malakali mutaxassislar bilan mustahkamlash, taʼlim dasturlarida vatanimiz hamda xorijiy konchilik va metallurgiya korxonalari tomonidan toʻplangan ilgʻor tajribadan keng koʻlamda foydalangan holda zamonaviy oʻqitish uslublarini joriy etish, taʼlim jarayonining ishlab chiqarish bilan aloqasini kuchaytirish asosida kadrlar tayyorlashni tashkil etish tizimini takomillashtirish maqsadida: 1. Navoiy davlat konchilik instituti oʻzining yuridik shaxs maqomi hamda budjetdan moliyalash manbalarini saqlab qolgan holda “Qizilqumnodirmetalloltin” konserni tarkibiga oʻtkazilsin. 2. Belgilab qoʻyilsinki, Navoiy davlat konchilik instituti “Qizilqumnodirmetalloltin” konserni korxonalari hamda respublika kon-metallurgiya tarmogʻi uchun yuqori malakali mutaxassislar, shuningdek konchilik va metallurgiya ixtisosidagi kasb kollejlari uchun muhandis-pedagog kadrlar tayyorlash boʻyicha bazaviy oliy taʼlim muassasasi hisoblanadi. 3. “Qizilqumnodirmetalloltin” konsernining pensiya yoshidagi yuqori malakali mutaxassislarini Navoiy davlat konchilik institutida oʻqituvchilik faoliyatiga jalb etishni ragʻbatlantirish uchun ularga toʻlanadigan pensiya miqdori toʻla hajmda saqlab qolinsin. 4. “Qizilqumnodirmetalloltin” konserniga oʻqishni tugatgach asosiy ishlab chiqarishlarda mutaxassisligi boʻyicha ishga keluvchi yosh mutaxassislarga korxonalar ixtiyorida qoladigan foyda hisobidan quyidagilarni berishga ruxsat etilsin: beriladigan summani keyinchalik soliqqa tortiladigan daromadga qoʻshmagan holda bazaviy hisoblash miqdorining 20 baravar miqdorigacha yoʻl puli; uy-joy sotib olish uchun 10 yil muddatga bazaviy hisoblash miqdorining 400 baravari miqdorida foizsiz ssuda. Yosh mutaxassis korxonada 5 yil ishlagandan keyin qolgan summa (koʻpi bilan 50 foizi korxona tomonidan toʻlanib, ssudaning shu qismi keyinchalik soliqqa tortiladigan daromadga qoʻshilmaydi. Oʻzbekiston Respublikasi Moliya vazirligi, “Qizilqumnodirmetalloltin” konserni tegishli vazirliklar va idoralar bilan birgalikda uch oy muddatda oʻquv yurtlarini tamomlagandan keyin konsern korxonalariga ixtisosi boʻyicha ishga keluvchi yosh mutaxassislarga yoʻl puli v uy-joy sotib olish uchun foizsiz ssudalar berish tartibini ishlab chiqib, tasdiqlasinlar. 5. Oʻzbekiston Respublikasi Mudofaa vazirligi “Qizilqumnodirmetalloltin” konsernining asosli buyurtmanomalari boʻyicha yuqori malakali ishchilarni, mutaxassislarni hamda taʼlim muassasalarini bitiruvchilarni “Qizilqumnodirmetalloltin” konserni korxonalaridagi asosiy ishlab chiqarishda ishlab turgan davrda muddatli harbiy xizmatga chaqirish muddatini kechiktirsin, zarur hollarda esa muqobil xizmatni oʻtashga ruxsat bersin. 6. Vazirlar Mahkamasi bir hafta muddatda Navoiy davlat konchilik instituti faoliyatini tashkil qilish masalalari hamda “Qizilqumnodirmetalloltin” konserni korxonalarini yuqori malakali mutaxassislar bilan taʼminlash chora-tadbirlari yuzasidan qaror qabul qilsin.
OʻZBEKISTON RESPUBLIKASIDA OʻRMONLARNING QOʻRIQLANISH TOIFALARI BOʻYICHA BOʻLINISHINI TASDIQLASH TOʻGʻRISIDA
(resolution, 2017-07-31)

“Oʻrmon toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasi Vazirlar Mahkamasining “Oʻrmonlarning qoʻriqlanish toifalarini aniqlash tartibi toʻgʻrisidagi Nizomni tasdiqlash haqida” 2000-yil 5-iyundagi 215-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasida oʻrmonlarning qoʻriqlanish toifalari boʻyicha boʻlinishi ilovaga* muvofiq tasdiqlansin. 2. Oʻzbekiston SSR Ministrlar Sovetining “Respublika oʻrmonlarini oʻrmonlarning birinchi guruhiga kiritish va ularning qoʻriqlanish toifalari boʻyicha boʻlinishi toʻgʻrisida” 1980-yil 18-iyundagi 429-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
“OʻZBEK LIZING INTERNEYShNL AJ” QOʻShMA LIZING KOMPANIYASI FAOLIYATI MASALALARI TOʻGʻRISIDA
(resolution, 2021-02-22)

Lizing xizmatlarini yanada rivojlantirish maqsadida Vazirlar Mahkamasi qaror qiladi: 3. Vazirlar Mahkamasining 1995-yil 5-yanvardagi 6-son qarorining 5-bandida nazarda tutilgan soliq imtiyozlari “Oʻzbek Lizing Interneyshnl AJ” kompaniyasi uchun ilgari berilgan imtiyozlar tamom boʻlgan paytdan boshlab 5 yil muddatga uzaytirilsin. 4. “Oʻzbek Lizing Interneyshnl AJ” qoʻshma lizing kompaniyasi tomonidan koʻrsatilayotgan lizing xizmatlarining raqobatbardoshliligini taʼminlash maqsadida keyinchalik lizingga berish uchun qoʻshma lizing kompaniya tomonidan sotib olingan hamda respublikaga olib kelinayotgan texnologiya asbob-uskunalari uchun kompaniya 5 yil muddatga bojxona toʻlovlaridan (bojxona rasmiylashtiruvi uchun yigʻimlardan tashqari) ozod qilinsin. 5. Toshkent shahar hokimligiga “Oʻzbek Lizing Interneyshnl AJ” qoʻshma lizing kompaniyasini 5 yil muddatga mahalliy soliqlar va yigʻimlar toʻlashdan ozod qilish tavsiya etilsin. 6. Vazirlar Mahkamasining “Oʻzlizing Interneyshnl Ltd” qoʻshma lizing kompaniyasini tashkil etish toʻgʻrisida” 1995-yil 5-yanvardagi 6-son qaroriga ilovaga muvofiq oʻzgartirish va qoʻshimchalar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Qarorning nomidagi “Oʻzlizing Interneyshnl Ltd” soʻzlari “Oʻzbek Lizing Interneyshnl AJ” soʻzlari bilan almashtirilsin. 2. 1-banddagi “Oʻzlizing Interneyshnl Ltd” lizing kompaniyasini” soʻzlari “Oʻzbek Lizing Interneyshnl AJ” qoʻshma lizing kompaniyasini” soʻzlari bilan almashtirilsin. 3. 2-bandda: birinchi xatboshi “tashkil etilayotgan” soʻzlaridan soʻng “qoʻshma” soʻzi bilan toʻldirilsin; ikkinchi xatboshi “asbob-uskunalarini” soʻzlaridan soʻng “respublikaning mulkchilikning barcha shakllaridagi xoʻjalik yurituvchi subyektlariga lizingga berish uchun” soʻzlari bilan toʻldirilsin. 4. 3-band oʻz kuchini yoʻqotgan deb hisoblansin. 5. 6-bandda “Oʻzlizing Interneyshnl Ltd” soʻzlari “Oʻzbek Lizing Interneyshnl AJ” soʻzlari bilan almashtirilsin.
HUKUMATLARARO BITIMNI TASDIQLASH TOʻGʻRISIDA
(resolution, 2001-03-26)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1995-yil 16-noyabrda Bonn shahrida imzolangan Oʻzbekiston Respublikasi Hukumati bilan Germaniya Federativ Respublikasi Hukumati oʻrtasida havo qatnovi toʻgʻrisida Bitim tasdiqlansin. 2. Oʻzbekiston Respublikasi Bosh vazirining oʻrinbosari A.N. Isayev, tashqi ishlar vaziri A.X. Komilov hamda tegishli vazirlik va idoralar rahbarlari ushbu Bitimda nazarda tutilgan Oʻzbekiston Respublikasining majburiyatlari oʻz vaqtida bajarilishi ustidan nazoratni taʼminlasinlar.
Harbiy va muqobil xizmatning belgilangan muddatlarini oʻtab boʻlgan shaxslarni Qurolli Kuchlar saflaridan zaxiraga boʻshatish hamda fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1974 — 1983-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2001-yilning aprel — may oylarida muddatli harbiy va muqobil xizmatga chaqirilsin.
TOShKENT METROPOLITENINI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi aholisi va poytaxt mehmonlarining yoʻlovchilar tashishga boʻlgan ehtiyojlarini taʼminlash maqsadida hamda Toshkent metropoliteni Yunusobod yoʻnalishining Oʻzbekiston Respublikasi Mustaqillik kunining 10 yilligiga ishga tushirilishi munosabati bilan Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Toshkent shahar hokimligining 2001-yilda 20 ta metro vagoni va ular uchun ehtiyot qismlar xarid qilish toʻgʻrisidagi taklifiga rozilik berilsin. “Toshshaharyoʻlovchitrans” davlat uyushmasi Rossiya Federatsiyasining “Metrovagonmash” yopiq aksiyadorlik jamiyati tomonidan ishlab chiqariladigan umumiy qiymati 10766 ming AQSh dollari boʻlgan 20 ta metro vagoni va ular uchun ehtiyot qismlar yetkazib berilishi yuzasidan kontrakt tuzganligi maʼlumot uchun qabul qilinsin. Oʻzbekiston Respublikasi Tashqi iqtisodiy aloqalar vazirligi mazkur kontraktni belgilangan tartibda roʻyxatdan oʻtkazsin. 2. “Toshshaharyoʻlovchitrans” davlat uyushmasi: Toshkent shahar hokimligi bilan birgalikda 2001-yil may-iyul oylarida vagonlar yetkazib berilishini; ilovaga* muvofiq ushbu kontraktni mablagʻ bilan taʼminlash sxemasiga binoan belgilangan muddatlarda toʻlovlar amalga oshirilishini taʼminlasin. 3. Toshkent shahar hokimligi Oʻzbekiston Respublikasi Moliya vazirligi bilan birgalikda 2001 — 2003-yillarda mazkur loyihani mablagʻ bilan taʼminlash uchun shahar mahalliy budjetidan zarur mablagʻlar ajratsin. 4. “Toshshaharyoʻlovchitrans” davlat uyushmasi tomonidan koʻrsatib oʻtilgan loyiha boʻyicha import qilinadigan metro vagonlari va ular uchun ehtiyot qismlar bojxona toʻlovlaridan (bojxona rasmiylashtirishidan tashqari) ozod etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S.Azimov va A.N.Isayev, Toshkent shahar hokimi K.N.Toʻlaganov zimmasiga yuklansin.
“VISO” OʻZBEKISTON—AVSTRIYA QOʻSHMA KORXONASI FAOLIYATINI TASHKIL ETISH TOʻGʻRISIDA
(resolution, 2021-02-22)

Maxsus foydalanuvchilarni zamonaviy va sifatli maxsus poyabzallar bilan taʼminlash, isteʼmol bozorini yuqori sifatli poyabzallar bilan toʻldirish hamda bevosita xorijiy investitsiyalarni respublika iqtisodiyotiga qoʻshimcha ravishda jalb etish maqsadida Vazirlar Mahkamasi qaror qiladi: 1. Quyidagilar: Toshkent shahar hokimligining investitsiyalar bosh boshqarmasi tomonidan “Oʻzbekcharmpoyabzali” uyushmasi 2-poyabzal fabrikasining “Etikdoʻz” shuʼba korxonasi, “Lanit-Ta” qoʻshma korxonasi va Avstriyaning “Vega Marketing GmbX” firmasi bilan birgalikda har yili 150 ming juft maxsus poyabzal ishlab chiqaradigan ochiq aksiyadorlik jamiyati shaklidagi “VISO” Oʻzbekiston—Avstriya qoʻshma korxonasi tashkil etilganligi; “VISO” qoʻshma korxonasining ustav jamgʻarmasi 1,747 mln AQSH dollari miqdorida shakllantirilganligi, undagi ulushlar: Toshkent shahar hokimligining investitsiyalar bosh boshqarmasi boʻyicha — 827,0 ming AQSH dollari (47,3 foiz), Avstriyaning “Vega Marketing GmbX” firmasi boʻyicha 550,0 ming AQSH dollari (31,5 foiz), “Etikdoʻz” shuʼba korxonasi boʻyicha 295,0 ming AQSH dollari (16,9 foiz), “Lanit-Ta” qoʻshma korxonasi boʻyicha 75,0 ming AQSH dollari (4,3 foiz) miqdorida taqsimlanganligi; umumiy qiymati 5,9 mln AQSH dollari boʻlgan loyihani mablagʻ bilan taʼminlash “Asaka” banki tomonidan qayta moliyalashtiriladigan Yevropa tiklanish va taraqqiyot bankining 4,2 mln AQSH dollari miqdoridagi kredit liniyasi mablagʻlari hamda “VISO” qoʻshma korxonasining 1,7 mln AQSH dollari miqdoridagi oʻz mablagʻlari hisobiga amalga oshirilishi; “VISO” qoʻshma korxonasi ishlab chiqaradigan maxsus poyabzallar umumiy hajmining kamida 35 foizini eksport qilish xorijiy sherik “vega Marketing GmbX” firmasi tomonidan kafolatlanganligi maʼlumot uchun qabul qilinsin. 2. Xorijiy investitsiyalar ishtirokidagi yirik va strategik jihatdan muhim investitsiya loyihalarini amalga oshirish masalalari boʻyicha muvofiqlashtiruvchi kengash (A.N.Isayev) ushbu loyihani xorijiy investitsiyalar va kreditlar hisobiga amalga oshiriladigan 2001-yilgi investitsiya loyihalari dasturining aniq manzilli qismiga kiritsin. 3. “VISO” qoʻshma korxonasi Yevropa tiklanish va taraqqiyot banki kreditini uzish davrida import boʻyicha keltiriladigan hamda maxsus poyabzallar ishlab chiqarish uchun foydalaniladigan xom ashyo va materiallar uchun bojxona toʻlovlaridan (bojxona rasmiylashtirishi uchun yigʻimlardan tashqari) ozod etilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
DON VA DONNI QAYTA IShLASh MAHSULOTLARI BILAN OPERATSIYALAR HISOBINI YuRITISh VA RASMIYLAShTIRISh BOʻYIChA YOʻRIQNOMANI TASDIQLASh TOʻFRISIDA
(resolution, 2006-05-25)

Don mahsulotlari tarmogʻi korxonalarida don va donni qayta ishlash mahsulotlari nobudgarchiligini kamaytirish, ular bilan oʻtkaziladigan operatsiyalar hisobini yuritish, hisobot berish va operatsiyalar oʻtkazishda zarur tartib oʻrnatish maqsadida Vazirlar Mahkamasi qaror qiladi: 1. Don va donni qayta ishlash mahsulotlari bilan operatsiyalar hisobini yuritish va rasmiylashtirish boʻyicha yoʻriqnoma ilovaga* muvofiq tasdiqlansin. 2. Davlat statistika qoʻmitasi, “Oʻzdonmahsulot” davlat-aksiyadorlik korporatsiyasi, Oʻzbekiston Respublikasi Vazirlar Mahkamasi huzuridagi Davlat don inspeksiyasi: mazkur Yoʻriqnomaga qatʼiy rioya qilinishi ustidan qattiq nazoratni taʼminlasinlar; har oyda Vazirlar Mahkamasiga ozuqabop bugʻdoydan foydalanish balanslari bajarilishi toʻgʻrisidagi hisobotlar bilan birgalikda don chiqindilarni va qoʻshimcha mahsulotlar ishlab chiqarish va ulardan foydalanish toʻgʻrisidagi maʼlumotlarni taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T. Xoltoyev zimmasiga yuklansin.
OʻZBEKISTON RESPUBLIKASI PREZIDENTI HUZURIDAGI SUDYaLARNI TANLASh VA LAVOZIMLARGA TAVSIYA ETISh BOʻYIChA OLIY MALAKA KOMISSIYASI TOʻGʻRISIDA
(decree, 2006-03-17)

Oʻzbekiston Respublikasi “Sudlar toʻgʻrisida”gi Qonunining 11, 63-moddalariga asosan: 1. Oʻzbekiston Respublikasi Prezidenti huzuridagi Sudyalarni tanlash va lavozimlarga tavsiya etish boʻyicha Oliy malaka komissiyasining yangi tahrirdagi Nizomi, shuningdek uning tarkibi 1, 2-ilovalarga* muvofiq tasdiqlansin. 2. Oʻzbekiston Respublikasi Prezidentining 2000-yil 4-maydagi PF-2599-son Farmoni bilan tasdiqlangan 1 va 2-ilovalar oʻz kuchini yoʻqotgan, deb hisoblansin. 3. Ushbu Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi T. Xudaybergenov zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASINING 2000-YIL 17-NOYABRDAGI 449-SON QARORIGA OʻZGARTIRISHLAR KIRITISH TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. “Oʻzbekturizm” milliy kompaniyasining Germaniyaning “Inpro Xotels” va “Shtaynberger Rezervatsion Servis” firmalari bilan Samarqand shahridagi “Afrosiyob” mehmonxonasini va Buxoro shahridagi “Buxoro” mehmonxonasini ularning boshqaruviga berish toʻgʻrisidagi bitimni imzolash toʻgʻrisidagi taklifiga rozilik berilsin. 2. Vazirlar Mahkamasining 2000-yil 17-noyabrdagi 449-son qaroriga quyidagi oʻzgartirishlar kiritilsin: qarorning nomidagi “Fransiyaning “Akkor” kompaniyasi” soʻzlari “Germaniyaning “Inpro “Xotels” va “Shtaynberger Rezervatsion Servis” firmalari” soʻzlari bilan almashtirilsin; 1-banddagi “Akkor” kompaniyasi (Fransiya) kompaniyasi” soʻzlari “Germaniyaning “Inpro Xotels” va “Shtaynberger Rezervatsion Servis” firmalari” soʻzlari bilan almashtirilsin; 2-bandning “a” kichik bandidagi “Akkor” firmasi” soʻzlari “Inpro “Xotels” va “Shtaynberger Rezervatsion Servis” firmalari” soʻzlari bilan almashtirilsin; 2-bandning “b” kichik bandidagi, 3 va 5-bandlardagi “Akkor” kompaniyasi, “Akkor” kompaniyasiga”, “Akkor” firmasi” soʻzlari tegishli ravishda “Inpro Xotels” firmasi, “Inpro Xotels” firmasiga”, “Inpro Xotels” firmasi” soʻzlari bilan almashtirilsin.
OʻZBEKISTON RESPUBLIKASI VAZIRLAR MAHKAMASINING “BIRJADAN TASHQARI VALYUTA BOZORINI YANADA RIVOJLANTIRISH VA MUSTAHKAMLASH CHORA-TADBIRLARI TOʻGʻRISIDA” 2000-YIL 29-IYUNDAGI 245-SON QARORIGA OʻZGARTIRISH KIRITISH TOʻGʻRISIDA
(resolution, 2022-07-22)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qaroriga 3-ilovaning 44-bandi oʻz kuchini yoʻqotgan deb hisoblansin.
HUKUMATLARARO BITIMNI TASDIQLASH TOʻGʻRISIDA
(resolution, 2001-03-15)

“Oʻzbekiston Respublikasining xalqaro shartnomalari toʻgʻrisida”gi Qonunning 20-moddasiga muvofiq Vazirlar Mahkamasi qaror qiladi: 1. Quyidagilar tasdiqlansin: Oʻzbekiston Respublikasi Hukumati bilan Qozogʻiston Respublikasi Hukumati oʻrtasida chegara vakillari faoliyati toʻgʻrisida 2000-yil 13-dekabrda Toshkent shahrida imzolangan Bitim; Oʻzbekiston Respublikasi Hukumati bilan Pokiston Islom Respublikasi Hukumati oʻrtasida ularning bojxona organlari oʻrtasidagi oʻzaro hamkorlik toʻgʻrisida 2001-yil 25-yanvarda Islomobod shahrida imzolangan Bitim. 2. Tashqi ishlar vaziri A.X. Komilov, Davlat chegarasini qoʻriqlash qoʻmitasi raisi M.I. Utaganov va Davlat bojxona qoʻmitasi raisi U.T. Komilovga Oʻzbekiston Respublikasining ushbu hujjatlarda nazarda tutilgan majburiyatlari oʻz vaqtida bajarilishi ustidan nazoratni taʼminlash vazifasi yuklansin.
OʻZBEKISTON RESPUBLIKASI VAZIRLAR MAHKAMASINING TAShQI IQTISODIY ALOQALAR VA XORIJIY INVESTITSIYaLAR DEPARTAMENTINI TAShKIL ETISh TOʻGʻRISIDA
(resolution, 2018-02-14)

Eksport salohiyatini kengaytirish, xalqaro moliya va iqtisodiy tashkilotlar bilan aloqalarni mustahkamlash, respublikani ijtimoiy-iqtisodiy rivojlantirishning ustuvor yoʻnalishlarini va dasturlarini amalga oshirish uchun xorijiy investitsiyalarni keng jalb etish boʻyicha ishlarni tashkil etishni yanada takomillashtirish maqsadida Vazirlar Mahkamasi qaror qiladi: 4. Belgilab qoʻyilsinki, Oʻzbekiston Respublikasi vazirliklari va idoralari majburiy tartibda: tashqi iqtisodiy va investitsiya faoliyati masalalariga taalluqli normativ hujjatlar loyihalarini Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamenti bilan kelishib oladilar; moliyaviy va texnikaviy yordam koʻrsatish toʻgʻrisida xalqaro tashkilotlardan va ixtisoslashgan xorijiy agentliklardan soʻrovlarni faqat Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamenti orqali amalga oshiradilar. 5. Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamenti: Oʻzbekiston Respublikasi Prezidentining farmonlari va farmoyishlari, Vazirlar Mahkamasining qarorlari va farmoyishlari, Hukumatning boshqa qarorlari majburiy tartibda joʻnatiladigan tashkilotlar roʻyxatiga; Oʻzbekiston Respublikasi Davlat statistika qoʻmitasi, Davlat bojxona qoʻmitasi, Moliya vazirligi, Markaziy banki va boshqa idoralarining statistik axborotnomalari majburiy tartibda joʻnatiladigan reyestrga kiritilsin. 7. Oʻzbekiston Respublikasi Hukumatining 3-ilovaga muvofiq qarorlari oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin. 1. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining Tashqi iqtisodiy faoliyatni muvofiqlashtirish departamenti toʻgʻrisida” 1995-yil 4-iyuldagi 254-son qarori; 2. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasi Investitsiya dasturlari departamentini tashkil etish toʻgʻrisida” 1997-yil 27-dekabrdagi 572-son qarori; 3. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining Tashqi iqtisodiy faoliyatni muvofiqlashtirish departamenti toʻgʻrisidagi Nizomni tasdiqlash haqida” 1999-yil 8-fevraldagi 55-son qarori; 4. Vazirlar Mahkamasining “Oʻzbekiston Respublikasi Vazirlar Mahkamasi apparati tuzilmasiga oʻzgartirishlar kiritish toʻgʻrisida” 1999-yil 17-iyundagi 304-son qaroriga ilovaning Tashqi iqtisodiy faoliyatni muvofiqlashtirish departamenti hamda Investitsiya dasturlari departamentiga oid qismi.
OʻZBEKISTON RESPUBLIKASI FAVQULODDA VAZIYATLAR VAZIRLIGI TOʻGʻRISIDAGI NIZOMGA QOʻSHIMCHALAR KIRITISH HAQIDA
(resolution, 2017-08-14)

“Terrorizmga qarshi kurash toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: Vazirlar Mahkamasining “Oʻzbekiston Respublikasi Favqulodda vaziyatlar vazirligining faoliyatini tashkil etish masalalari toʻgʻrisida” 1996-yil 11-apreldagi 143-son qarori bilan tasdiqlangan Oʻzbekiston Respublikasi Favqulodda vaziyatlar vazirligi toʻgʻrisidagi nizomga quyidagi qoʻshimchalar kiritilsin: 4-bandning oltinchi xatboshi “shuningdek, terrorchilar harakat qilayotgan zonada joylashgan alohida muhim, kategoriyalangan va boshqa obyektlarning barqaror ishlashini, terrorchilik harakatlari oqibatlarining tugatilishini” soʻzlari bilan toʻldirilsin; 6-bandning ikkinchi xatboshi “halokatlar” soʻzidan soʻng “terrorchilik harakatlari” soʻzlari qoʻshilsin.
QURILISh SOHASIDAGI HUQUQBUZARLIKLAR UChUN YuRIDIK ShAXSLARGA SOLINADIGAN JARIMALARNI UNDIRISh TARTIBINI TASDIQLASh HAQIDA
(resolution, 2003-09-17)

“Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi Oʻzbekiston Respublikasi Qonunini roʻyobga chiqarish maqsadida Vazirlar Mahkamasi qaror qiladi: 1. Qurilish sohasidagi huquqbuzarliklar uchun yuridik shaxslarga solinadigan jarimalarni undirish tartibi ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining “Qurilish sohasidagi qonun buzishlar uchun moliyaviy sanksiyalar toʻgʻrisida” 1995-yil 25-noyabrdagi 443-son qarori (Oʻzbekiston Respublikasi QT, 1995-y., 11-son, 46-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Isayev zimmasiga yuklansin. 1. Mazkur Tartib “Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi Oʻzbekiston Respublikasi Qonuniga muvofiq yuridik shaxslarga solinadigan jarimalarni undirish mexanizmini belgilaydi. 2. Qurilish sohasidagi huquqbuzarliklar uchun jarimalar Davlat arxitektura-qurilish nazorati organlarining “Qurilish sohasidagi huquqbuzarliklar uchun yuridik shaxslarning javobgarligi toʻgʻrisida”gi Oʻzbekiston Respublikasi Qonunining 8-bandida koʻrsatib oʻtilgan mansabdor shaxslari tomonidan maʼmuriy tartibda solinadi. 3. Jarimalar jarima solish toʻgʻrisidagi qaror qabul qilingan kundan boshlab kechi bilan oʻn besh kunda yuridik shaxslar tomonidan toʻlanadi. Jarima solish toʻgʻrisidagi qaror uni qabul qilingan organ (yuridik shaxs) tomonidan bajarishga kirishiladi. 4. Jarima solish toʻgʻrisidagi qarorni tezlik bilan bajarish mumkin boʻlmagan holatlar mavjud boʻlganda uni qabul qilgan mansabdor shaxs, bu haqda tegishli yuridik shaxsni yozma ravishda xabardor qilgan holda, qarorning bajarilishini bir oy muddatgacha uzaytirishi mumkin. 5. Jarima solish toʻgʻrisidagi qaror ustidan shikoyat qilinganda yoki norozi boʻlinganda shikoyat yoki norozilik qoniqarsiz qoldirilgandan soʻng u belgilangan tartibda bajarilishi kerak. Bunday hollarda jarima shikoyat va norozilik qoniqarsiz qoldirilganligi toʻgʻrisida xabardor qilingan kundan boshlab kechi bilan oʻn besh kunda toʻlanishi kerak. 6. Jarima yuridik shaxslar tomonidan pul oʻtkazish yoʻli bilan toʻlanadi, ular quyidagi tartibda taqsimlanadi: jarimalarning 60 foizi respublika budjetiga; 30 foizi — mahalliy budjetga; 10 foizi — Oʻzbekiston Respublikasi Davlat arxitektura va qurilish qoʻmitasi, Davlat arxitektura-qurilish nazorati bosh boshqarmasi va uning tasarrufidagi organlarning moddiy-texnika negizini rivojlantirish uchun Oʻzbekiston Respublikasi Davlat arxitektura va qurilish qoʻmitasiga yoʻnaltiriladi. 7. Jarima muddatida toʻlanmagan taqdirda u aybdor yuridik shaxslardan jarima solish toʻgʻrisidagi qarorga asosan soʻzsiz undirib olinadi.